4. การวิจัยและพัฒนา

นวัตกรรมและการพัฒนาผลิตภัณฑ์ใหม่

  ธนาคารกำหนดนโยบายและกลยุทธ์ในการลงทุนด้านเทคโนโลยีเมื่อการพัฒนาผลิตภัณฑ์และบริการใหม่ไว้อย่างต่อเนื่องตามแผนพัฒนาเทคโนโลยีสารสนเทศ
  (IT Blueprint)
  เพื่อให้ระบบการให้บริการและผลิตภัณฑ์ของธนาคารมีคุณภาพและตอบสนองความต้องการของลูกค้าได้ดียิ่งขึ้นตามแผน
  IT Blueprint ช่วงปี 2544- 2546 ซึ่งใช้งบประมาณลงทุน 3,500 ล้านบาท
  สามารถดำเนินการได้อย่างครบถ้วน และในช่วงปี 2547-2549
  ธนาคารก็ยังคงเสริมสร้างบริการใหม่ด้วยแผน IT Blueprint 3 ปีต่อไป
  โดยคณะกรรมการธนาคารได้อนุมัติงบประมาณโครงการ IT ปี 2547 เป็นจำนวน 1,100
  ล้านบาท ซึ่งเป็นการลงทุนด้านเทคโนโลยีทั้งในระบบเครือข่ายสาขา ระบบ ATM ระบบบริหาร
  และระบบ Back Office อื่น ๆ ซึ่งได้ใช้งบประมาณในการพัฒนาโครงการเป็นจำนวนเงินทั้งสิ้น
  640 ล้านบาท

ในระบบเครือข่ายสาขา ปี 2547 ธนาคารยังคงเปิดบริการสาขารูปโฉมใหม่ (New Model
Branch) ต่อเนื่องจากปี 2546 โดยมีการติดตั้ง ระบบ Branch Automation Version 6.0
(ระบบ Window GUI) เพิ่มเป็น 172 สาขา
เพื่อเพิ่มความรวดเร็วในการให้บริการหน้าเคาน์เตอร์และเพิ่มความสะดวกแก่ลูกค้าโดยเฉพาะในช่วงวันสิ้นเดือน
นอกจากนี้ ธนาคารยังได้มีการเปลี่ยนอุปกรณ์ใหม่ที่ทันสมัยให้แก่สาขาทั่วประเทศ เช่น เครื่อง
Update Passbook เครื่อง Bar Code Reader และ Passbook Printer
รวมทั้งมีการติดตั้งเครื่องฝากเช็คเร่งด่วนระบบคิวอัตโนมัติ และ Exchange Board
ทำให้สามารถให้บริการที่สะดวกรวดเร็วยิ่งขึ้น

  ธนาคารได้ติดตั้งระบบ Remote Teller System (RTS) และเครื่อง ATM Opteva 740
  ที่นำมาใช้กับสาขา Drive-Thru ที่สาขาย่อย ปตท.วิภาวดีรังสิต
  โดยลูกค้าเพียงแต่ขับรถยนต์เข้าไปจอดเทียบจะสามารถใช้บริการได้ 2 ช่องทาง
  ช่องทางแรกเสมือนเคาน์เตอร์สาขา โดยใช้เทคโนโลยี Pneumatic Tube System
  (เป็นระบบท่อลมอัตโนมัติซึ่งจะดูดสมุดคู่ฝากและเอกสารด้านการเงินส่งจากด้านลูกค้าเพื่อให้พนักงานธนาคารทำรายการ
  แล้วส่งคืนให้ลูกค้าอีกด้านหนึ่ง) ส่วนอีกช่องทางหนึ่งคือเครื่อง ATM Diebold Opteva 740
  ซึ่งเป็นเครื่อง ATM ชนิด Cash Dispenser แบบ Drive-Up
  รุ่นใหม่ล่าสุดที่ลูกค้าสามารถทำรายการได้อย่างสะดวก
  นับเป็นนวัตกรรมด้านบริการทางการเงินรูปแบบใหม่ที่เปิดตัวครั้งแรกในประเทศไทย
  ซึ่งช่วยลดต้นทุนดำเนินการและระยะเวลาในการทำธุรกรรม
  รวมทั้งเป็นการสร้างภาพลักษณ์การเป็นผู้นำในการให้บริการที่ทันสมัยแก่ ลูกค้าของธนาคาร

  นอกจากนี้ ธนาคารได้พัฒนาระบบ BAY Quick Pay
  เพื่อรับชำระค่าสินค้าและบริการโดยแยกมาจากเคาน์เตอร์ปกติของสาขา
  ซึ่งระบบนี้จะให้บริการอย่างรวดเร็วสามารถรองรับการใช้บริการจากลูกค้าในวันสิ้นเดือนได้อย่างมีประสิทธิภาพโดยใช้ระบบ
  Bar Code Reader และสามารถนำไปติดตั้งนอกสถานที่ได้ เช่น ที่ศูนย์การค้า
  หรือโรงงานของลูกค้า

ในส่วนของ ATM ปี 2547 ธนาคารได้ติดตั้ง ATM เพิ่มอีกจำนวน 448 เครื่อง รวมเป็น 1,506
เครื่อง และติดตั้งเครื่อง EDC (Electronic Data Capture)
ให้แก่ร้านค้ารับบัตรเครดิตเพิ่มอีกจำนวน 1,500 เครื่อง รวมเป็น 6,000 เครื่อง
นอกจากนี้ธนาคารได้มีการพัฒนาระบบ ATM เพื่อเพิ่มการให้บริการด้านเงินกู้ฉุกเฉินกับสมาชิก
สหกรณ์ออมทรัพย์ ซึ่งมีสมาชิกที่ใช้บริการแล้ว 18 สหกรณ์ สำหรับการผลิตบัตร ATM ปี 2547
นี้ธนาคารได้ผลิตบัตร ATM ทั้งสิ้น 8.9 แสนบัตร โดยที่สำคัญได้มีการพัฒนา Smart Card แบบ
Contactless (ซึ่งเป็นบัตร ATM ที่สามารถรองรับข้อมูลต่าง ๆ
เกี่ยวกับตัวบุคคลไว้ในบัตรเดียวกัน และจะสามารถขยายฐานบัตร ATM-ID ของลูกค้า
ซึ่งได้มีการจัดหาระบบเพื่อการเตรียมข้อมูลในการสร้างบัตรและการต่ออายุบัตรเรียบร้อยแล้ว)
โดยเป็นธนาคารแรกที่จัดทำบัตร Smart Card ให้นักศึกษามหาวิทยาลัยอัสสัมชัญ (ABAC) จำนวน
5,000 บัตร ในปี 2547 และในปี 2548 มีแผนติดตั้ง Smart Card ให้แก่ลูกค้าอื่น ๆ
ของธนาคารอย่างต่อเนื่อง

  สำหรับระบบบริหารสินเชื่อ ธนาคารได้ติดตั้งระบบ Credit Scoring โดยเลือก Software
  จาก SAS เพื่อรองรับการทำ Application Scorecard สำหรับสินเชื่อที่อยู่อาศัย
  และธนาคารได้ติดตั้งระบบ Loan Origination (ALSCOM) ออกใช้งานทุกสาขาในปี 2547
  และทำการเชื่อมโยงกับระบบ Credit Scoring
  เพื่อสนับสนุนการอนุมัติสินเชื่อของฝ่ายสินเชื่อรายย่อย
  ซึ่งจะช่วยให้การอนุมัติสินเชื่อรายย่อยรวดเร็วขึ้น

ธนาคารได้ติดตั้งระบบ Data Warehouse จาก Software “OFSA” ในด้าน Risk
Management ซึ่งเป็นการพัฒนาการวิเคราะห์ความเสี่ยงทางด้าน Market Risk
และเป็นการเตรียมความพร้อมของข้อมูลภายในธนาคารในด้านข้อมูลลูกค้า ข้อมูลหลักประกัน
ข้อมูลวงเงิน และข้อมูลประกอบอื่น ๆ เพื่อรองรับนโยบาย Basel II
ของธนาคารแห่งประเทศไทย อีกทั้งติดตั้งระบบ Data Management System (DMS)
เพื่อใช้ในการส่งข้อมูลให้ ธนาคารแห่งประเทศไทย (ธปท.)
โดยช่องทางอิเล็กทรอนิกส์ผ่านโปรแกรม Web Submission ของ ธปท.
ซึ่งเป็นข้อมูลธนาคารพาณิชย์ไทยและสาขาธนาคารพาณิชย์ต่างประเทศ โดยเริ่มใช้งานต่อเนื่องจากปี
2546 ถึงปี 2547

นอกจากนั้น ธนาคารได้พัฒนาระบบ Back Office เพื่อจัดการระบบการจัดจำหน่ายหลักทรัพย์
การให้บริการทะเบียนสมาชิกกองทุนสำรองเลี้ยงชีพ ระบบนายทะเบียนหลักทรัพย์
งานบริหารกองทุนและดูแลผลประโยชน์กองทุน และระบบตัวแทนจำหน่ายหน่วยลงทุน
ให้เป็นไปตามหลักเกณฑ์และมาตรฐานของคณะกรรมการกำกับหลักทรัพย์และตลาดหลักทรัพย์

ในปี 2547 นี้ ธนาคารได้รับเกียรติจาก The Asian Banker
คัดเลือกให้เป็นตัวแทนของธนาคารในภูมิภาคด้าน Technology Evaluation ประจำปี 2547
ที่ประเทศฮ่องกง ในหัวข้อ Business Agility and the Move Towards Customer
Centricity ซึ่งถือเป็นความภูมิใจของธนาคารในการลงทุนเทคโนโลยีอย่างมีนัยสำคัญ และเป็น
ตัวอย่างหนึ่งของความสำเร็จระดับภูมิภาคทางด้าน Banking Technology